{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt Prijedloga Programa praćenja učinaka onečišćenja zraka na ekosustave "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Udruga Zelena Istra","NOSITELJI AKTIVNOSTI PROGRAMA,\nČlanak 8.","U Zakonu o zaštiti zraka  NN 127/2019. je navedeno:\nčl.7. (15) Građani, kao pojedinci i/ili organizirani radi zaštite zraka u strukovne udruge i udruge pridonose ostvarivanju ciljeva zaštite i poboljšanja kvalitete zraka te provedbi učinkovite zaštite i poboljšanja kvalitete zraka. \nčl. 33. (1) Podaci kvalitete zraka iz državne mreže javni su i objavljuju se na mrežnim stranicama Ministarstva.\nV. IZVJEŠĆIVANJE O KVALITETI ZRAKA I RAZMJENA PODATAKA\nčl. 57. (1) Ministarstvo, jedinice lokalne i područne (regionalne) samouprave i Grad Zagreb informiraju javnost, uključujući udruge i organizacije za zaštitu okoliša, zaštitu potrošača, udruge i organizacije koje zastupaju interese osjetljivih skupina stanovništva, gospodarska udruženja te nadležna tijela za zaštitu zdravlja i javno zdravstvo o:\n– kvaliteti zraka u zonama i aglomeracijama\n– provedbi mjera zaštite kvalitete zraka iz Plana iz članka 11. ovoga Zakona i Programa iz članka 13. ovoga Zakona\n– provedbi mjera za smanjenje emisija iz Programa kontrole iz članka 16. ovoga Zakona\n– provedbi mjera iz planova i programa iz članka 17. ovoga Zakona\n– provedbi akcijskih planova za poboljšanje kvalitete zraka iz članka 54. ovoga Zakona\n– provedbi kratkoročnih akcijskih planova iz članka 55. ovoga Zakona\n– godišnjim izvješćima za onečišćujuće tvari obuhvaćene ovim Zakonom.\n(2) Informacije iz stavka 1. ovoga članka dostupne su bez naknade putem svih lako dostupnih medija, mrežnih stranica ili bilo kojeg drugog komunikacijskog uređaja vodeći računa o usklađenosti s odredbama zakona kojim se uređuje nacionalna infrastruktura prostornih podataka.\n(3) Nadležno tijelo za zaštitu zdravlja i javno zdravstvo na temelju podataka iz stavka 1. ovoga članka osigurava odgovarajuće informacije vezane uz učinke na zdravlje ljudi sukladno posebnom propisu.\nČlanak 58.\n(1) Ministarstvo osigurava dostupnost i razmjenu podataka o kvaliteti zraka.\n\n\nČlankom 8. Prijedloga Programa praćenja učinaka onečišćenja zraka na ekosustave nije utvrđena obaveza informiranja javnosti o rezultatima praćenja iučinaka onečišćenja zraka na ekosustave. Stoga nije jasno postoji li ta obaveza i proizlazi li možda ta obaveza informiranja javnosti o rezultatima praćenja učinaka onečišćenja zraka na ekosustave iz nekog zakon (npr. Zakona o zaštiti zraka)?  Ukoliko obaveza ne postoji, predlažemo da se uvede jer je iz odredbi Zakona o zaštiti zraka vidljivo da je javnost važan dionik u procesu zaštite okoliša i zdravlja ljudi. Naravno, ne utvrđuje samo Zakon o zaštiti zraka obavezu infrmiranja i uključivanja javnosti. Ako obaveza informiranja javnosti o rezultatima praćenja učinaka onečišćenja zraka na ekosustave postoji, onda predlažemo da se izričito navede da bi se javnosti olakšalo razumijevanje propisa i time i  pristup tim informacijama,","Nije prihvaćen","Dostupnost podacima i informacijama je propisana Zakonom o zaštiti okoliša i Zakonom o zaštiti zraka.  Pristup podacima omogućava se putem informacijskog sustava zaštite okoliša odnosno podaci predmetnog monitoringa bit će dostupni putem internetskih stanica Ministarstva."]